Увидевши његову све већу популарност, Грчка национална телевизија "ERT" позвала га је да се такмичи на грчком националном избору за Песму Евровизије за 2008. годину. Костас је учествовао на овом такмичењу с песмом Димитриса Контопулоса, за коју је речи написао Вики Геротодору. Песма је названа "Always and Forever" ("Увек и заувек"). и снимљена је у два различита аранжмана. Поп-рок верзија ове песме требало је да буде изведена на Националном избору, али је Мартакис изабрао денс верзију. Победник овог избора била је Каломирина песма "Secret Combination", а Мартакис је с песмом "Always and Forever" завршио на другом месту. Након грчког националног избора снимио је руску верзију песме "Always and Forever", која је обрада денс верзије, под називом "С тобой навеки" ("С тобом заувек"), а била је емитована у свим бившим совјетским републикама од децембра 2008. "Always &amp; Forever" била је присутна и на америчком тржишту.